ಹರ್ನಾಜ್ ಸಂಧು

ಹರ್ನಾಜ್ ಕೌರ್ ಸಂಧು (ಜನನ ೩ ಮಾರ್ಚ್ ೨೦೦೦) ಒಬ್ಬ ಭಾರತೀಯ ರೂಪದರ್ಶಿ, ನಟಿ ಮತ್ತು ಸೌಂದರ್ಯ ಸ್ಪರ್ಧೆಯ ಶೀರ್ಷಿಕೆದಾರರಾಗಿದ್ದು, ಅವರು ವಿಶ್ವ ಸುಂದರಿ ೨೦೨೧ ರ ಕಿರೀಟವನ್ನು ಪಡೆದರು. ಸಂಧು ಅವರು ಈ ಹಿಂದೆ ಮಿಸ್ ದಿವಾ ಯೂನಿವರ್ಸ್ ೨೦೨೧ ರ ಕಿರೀಟವನ್ನು ಪಡೆದಿದ್ದರು ಮತ್ತು ಭಾರತದಿಂದ ಮಿಸ್ ಯೂನಿವರ್ಸ್ ಗೆದ್ದವರಲ್ಲಿ ಮೂರನೆಯವರಾಗಿದ್ದಾರೆ. 

ಸಂಧು ಅವರು ೨೦೧೯ ರಲ್ಲಿ ಫೆಮಿನಾ ಮಿಸ್ ಇಂಡಿಯಾ ಪಂಜಾಬ್ ಕಿರೀಟವನ್ನು ಪಡೆದರು ಮತ್ತು ಫೆಮಿನಾ ಮಿಸ್ ಇಂಡಿಯಾ ೨೦೧೯ ರ ಸೆಮಿಫೈನಲಿಸ್ಟ್ ಆಗಿ ಸ್ಥಾನ ಪಡೆದರು.

ಆರಂಭಿಕ ಜೀವನ ಮತ್ತು ಶಿಕ್ಷಣ 
ಸಂಧು ಅವರು ಪಂಜಾಬ್‌ನ ಗುರುದಾಸ್‌ಪುರ ಜಿಲ್ಲೆಯ ಕೊಹಾಲಿ ಗ್ರಾಮದಲ್ಲಿ ಪೋಷಕರಾದ ಪ್ರೀತಂಪಾಲ್ ಸಿಂಗ್ ಸಂಧು ಮತ್ತು ರವೀಂದರ್ ಕೌರ್ ಸಂಧುಗೆ ಜನಿಸಿದರು.  ಆಕೆಯ ತಂದೆ ಸ್ಥಿರಾಸ್ತಿ ಏಜೆಂಟು ಮತ್ತು ತಾಯಿ ಸ್ತ್ರೀರೋಗತಜ್ಞೆ. ಆಕೆಗೆ ಒಬ್ಬ ಸಹೋದರಿಯೂ ಇದ್ದಾರೆ.  ಸಂಧು ಅವರು ಜಾಟ್ ಸಿಖ್ ಕುಟುಂಬದಲ್ಲಿ ಬೆಳೆದರು.  

೨೦೦೬ ರಲ್ಲಿ, ಕುಟುಂಬವು ಇಂಗ್ಲೆಂಡ್‌ಗೆ ಸ್ಥಳಾಂತರಗೊಂಡಿತು, ಎರಡು ವರ್ಷಗಳ ನಂತರ ಭಾರತಕ್ಕೆ ಹಿಂದಿರುಗಿ ಚಂಡೀಗಢದಲ್ಲಿ ನೆಲೆಸಿದರು, ಮತ್ತು ಅಲ್ಲಿ ಸಂಧು ಬೆಳೆದರು.   ಅವರು ಚಂಡೀಗಢದಲ್ಲಿರುವ ಶಿವಾಲಿಕ್ ಪಬ್ಲಿಕ್ ಸ್ಕೂಲ್ ಮತ್ತು ಬಾಲಕಿಯರ ಸ್ನಾತಕೋತ್ತರ ಸರ್ಕಾರಿ ಕಾಲೇಜಿನಲ್ಲಿ ವ್ಯಾಸಂಗ ಮಾಡಿದರು. ಮಿಸ್ ಯೂನಿವರ್ಸ್ ಆಗುವ ಮೊದಲು, ಸಂಧು ಸಾರ್ವಜನಿಕ ಆಡಳಿತದಲ್ಲಿ ಸ್ನಾತಕೋತ್ತರ ಪದವಿಯನ್ನು ಪಡೆಯುತ್ತಿದ್ದರು.  ಸಂಧು ತನ್ನ ಮಾತೃಭಾಷೆ ಪಂಜಾಬಿ ಜೊತೆಗೆ ಹಿಂದಿ ಮತ್ತು ಇಂಗ್ಲಿಷ್‌ನಲ್ಲಿ ನಿರರ್ಗಳವಾಗಿ ಮಾತನಾಡುತ್ತಾರೆ.

ಸೌಂದರ್ಯ ಸ್ಪರ್ಧೆ 
ಸಂಧು ಹದಿಹರೆಯದವರಾಗಿದ್ದಾಗ ಸೌಂದರ್ಯ ಸ್ಪರ್ಧೆಯಲ್ಲಿ ಸ್ಪರ್ಧಿಸಲು ಪ್ರಾರಂಭಿಸಿದರು. ಮತ್ತು ಮಿಸ್ ಚಂಡೀಗಢ ೨೦೧೭ ಮತ್ತು ಮಿಸ್ ಮ್ಯಾಕ್ಸ್ ಎಮರ್ಜಿಂಗ್ ಸ್ಟಾರ್ ಇಂಡಿಯಾ ೨೦೧೮ ನಂತಹ ಪ್ರಶಸ್ತಿಗಳನ್ನು ಗೆದ್ದರು. ಮೊದಲಿಗೆ, ಸಂಧು ತನ್ನ ಮೊದಲ ಸ್ಪರ್ಧೆಗೆ ನೋಂದಾಯಿಸಿದಾಗ ತನ್ನ ತಂದೆಗೆ ಹೇಳಿರಲಿಲ್ಲ ಮತ್ತು ಅವರು ಗೆದ್ದ ನಂತರ ಮಾತ್ರ ತನ್ನ ಭಾಗವಹಿಸುವಿಕೆಯ ಬಗ್ಗೆ ತಿಳಿಸಿದರು; ಇದರ ಹೊರತಾಗಿಯೂ, ಅವರು ಪ್ರದರ್ಶನವನ್ನು ಮುಂದುವರಿಸುವ ನಿರ್ಧಾರವನ್ನು ಅವರ  ತಂದೆಯು ಒಪ್ಪಿಕೊಂಡರು. 

ಫೆಮಿನಾ ಮಿಸ್ ಇಂಡಿಯಾ ಪಂಜಾಬ್ ೨೦೧೯ ರ ಪ್ರಶಸ್ತಿಯನ್ನು ಗೆದ್ದ ನಂತರ, ಸಂಧು ಫೆಮಿನಾ ಮಿಸ್ ಇಂಡಿಯಾದಲ್ಲಿ ಸ್ಪರ್ಧಿಸಿದರು, ಅಲ್ಲಿ ಅವರು ಅಂತಿಮವಾಗಿ ಟಾಪ್ ೧೨ ರಲ್ಲಿ ಸ್ಥಾನ ಪಡೆದರು.

ಮಿಸ್ ದಿವಾ ೨೦೨೧ 
೧೬ ಆಗಸ್ಟ್ ೨೦೨೧ ರಂದು, ಸಂಧು ಅವರು ಮಿಸ್ ದಿವಾ ೨೦೨೧ ರ ಅಗ್ರ ೫೦ ಸೆಮಿಫೈನಲಿಸ್ಟ್‌ಗಳಲ್ಲಿ ಒಬ್ಬರಾಗಿ ಆಯ್ಕೆಯಾದರು. ನಂತರ ಆಗಸ್ಟ್ ೨೩ ರಂದು, ದೂರದರ್ಶನದ ಮಿಸ್ ದಿವಾ ಸ್ಪರ್ಧೆಯಲ್ಲಿ ಸ್ಪರ್ಧಿಸುವ ಅಗ್ರ ೨೦ ಫೈನಲಿಸ್ಟ್‌ಗಳಲ್ಲಿ ಒಬ್ಬರಾಗಿ ಅವರು ದೃಢೀಕರಿಸಲ್ಪಟ್ಟರು. ಸೆಪ್ಟೆಂಬರ್ ೨೨ ರಂದು ನಡೆದ ಪ್ರಾಥಮಿಕ ಸ್ಪರ್ಧೆಯಲ್ಲಿ, ಸಂಧು ಮಿಸ್ ಬ್ಯೂಟಿಫುಲ್ ಸ್ಕಿನ್ ಪ್ರಶಸ್ತಿಯನ್ನು ಗೆದ್ದರು ಮತ್ತು ಮಿಸ್ ಬೀಚ್ ಬಾಡಿ, ಮಿಸ್ ಬ್ಯೂಟಿಫುಲ್ ಸ್ಮೈಲ್, ಮಿಸ್ ಫೋಟೊಜೆನಿಕ್ ಮತ್ತು ಮಿಸ್ ಟ್ಯಾಲೆಂಟೆಡ್‌ಗೆ ಫೈನಲಿಸ್ಟ್ ಆದರು.  

ಮಿಸ್ ದಿವಾ ೨೦೨೧ ಸ್ಪರ್ಧೆಯ ಗ್ರ್ಯಾಂಡ್ ಫಿನಾಲೆಯ ಸಂದರ್ಭದಲ್ಲಿ ಆರಂಭಿಕ ಹೇಳಿಕೆಯ ಸುತ್ತಿನಲ್ಲಿ ಸಂಧು ಅವರು ಅಗ್ರ ೧೦ ಸೆಮಿಫೈನಲಿಸ್ಟ್‌ಗಳಲ್ಲಿ ಒಬ್ಬರಾಗಿ ಹೀಗೆ ಹೇಳಿದರು:
    

ಸ್ಪರ್ಧೆಯ ನಂತರದ ಸುತ್ತಿನಲ್ಲಿ ಅವರು ಆಯ್ಕೆಯಾದರು. ಅಂತಿಮ ಪ್ರಶ್ನೋತ್ತರ ಸುತ್ತಿನಲ್ಲಿ, ಅಗ್ರ ೫ ಸ್ಪರ್ಧಿಗಳಿಗೆ ಮಾತನಾಡಲು ವಿಭಿನ್ನ ವಿಷಯಗಳನ್ನು ನೀಡಲಾಯಿತು, ಅದನ್ನು ಸ್ಪರ್ಧಿಗಳು ಡ್ರಾ ಮೂಲಕ ಆಯ್ಕೆ ಮಾಡಿಕೊಂಡರು. ಸಂಧು ಅವರು "ಜಾಗತಿಕ ತಾಪಮಾನ ಮತ್ತು ಹವಾಮಾನ ಬದಲಾವಣೆ" ವಿಷಯವನ್ನು ಆಯ್ಕೆ ಮಾಡಿಕೊಂಡಿದ್ದರು, ಮತ್ತು ಹೀಗೆ ವಿವರಿಸಿದ್ದರು:
 

ಸ್ಪರ್ಧೆಯ ಕೊನೆಯಲ್ಲಿ, ಹಿಂದಿನ ವಿಜೇತರಾದ ಅಡ್‌ಲೈನ್ ಕ್ಯಾಸ್ಟೆಲಿನೊ ಅವರಿಂದ ಸಂಧು ಅವರು ವಿಜೇತರಾಗಿ ಕಿರೀಟವನ್ನು ಪಡೆದರು. ಹೀಗಾಗಿ, ಅವರು ವಿಶ್ವ ಸುಂದರಿ ಸ್ಪರ್ಧೆಯ ೭೦ ನೇ ಆವೃತ್ತಿಯಲ್ಲಿ ಭಾರತವನ್ನು ಪ್ರತಿನಿಧಿಸುವ ಹಕ್ಕನ್ನು ಪಡೆದರು.

ವಿಶ್ವ ಸುಂದರಿ ೨೦೨೧ 
ಸಂಧು ೧೩ ಡಿಸೆಂಬರ್ ೨೦೨೧ ರಂದು ಇಸ್ರೇಲ್‌ನ ಐಲಾಟ್‌ನಲ್ಲಿ  ೮೦ ಇತರ ಸ್ಪರ್ಧಿಗಳನ್ನು ಸೋಲಿಸಿ ವಿಶ್ವ ಸುಂದರಿ ೨೦೨೧ ರ ಕಿರೀಟವನ್ನು ಗೆದ್ದರು.  ಭಾರತವನ್ನು ಪ್ರತಿನಿಧಿಸುತ್ತಾ, ಅವರು ೧೯೯೪ ರಲ್ಲಿ ಸುಶ್ಮಿತಾ ಸೇನ್ ಮತ್ತು ೨೦೦೦ ರಲ್ಲಿ ಲಾರಾ ದತ್ತಾ ನಂತರ ಮೂರನೇ ಭಾರತೀಯ ವಿಜೇತರಾದರು. ಸಂಧು ಅವರನ್ನು ಆತಿಥೇಯ ಸ್ಟೀವ್ ಹಾರ್ವೆ ಅವರು ವಿಶ್ವ ಸುಂದರಿ ೨೦೨೧ ಎಂದು ಘೋಷಿಸಿದರು ಮತ್ತು ಹಿಂದಿನ ಶೀರ್ಷಿಕೆದಾರ ಆಂಡ್ರಿಯಾ ಮೆಜಾ ಅವರು ಕಿರೀಟವನ್ನು ನೀಡಿದರು.   

ಮಿಸ್ ಯೂನಿವರ್ಸ್ ಆಗಿ ಸಂಧು ಅವರು ಇಸ್ರೇಲ್,  ಅಮೇರಿಕ ಸಂಯುಕ್ತ ಸಂಸ್ಥಾನದ ವಿವಿಧ ನಗರಗಳು,  ಫಿಲಿಪೈನ್ಸ್,  ಇಂಡೋನೇಷ್ಯಾ,  ವಿಯೆಟ್ನಾಂ,  ದಕ್ಷಿಣ ಆಫ್ರಿಕಾ,  ಕೊಲಂಬಿಯಾ,  ಥೈಲ್ಯಾಂಡ್,  ಮತ್ತು ಅವರ ತವರು ದೇಶ ಭಾರತದಲ್ಲಿ ಪ್ರಯಾಣಿಸಿದರು.

ಚಿತ್ರಕಥೆ

ಚಲನಚಿತ್ರಗಳು

ದೂರದರ್ಶನ

ಸಂಗೀತ ವೀಡಿಯೊಗಳು

ಉಲ್ಲೇಖಗಳು 

ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ